सैमसंग का स्मार्टफोन सैमसंग गैलेक्सी ऑन मैक्स 5.7 इंच फुल एचडी डिस्प्ले के साथ आएगा। इस डिस्प्ले का रेजोल्यूशन 1080*1920 पिक्सल है। इस फोन की बड़ी डिस्प्ले वीडियो देखने और गेम खेलने के शौकीनों को बेहद पसंद आएगी। इस हैंडसेट में ऑक्टा कोर मीडियाटेक एमटीके पी25 एसओसी प्रोसेसर है, जो कि 2.39GHz और 1.69 GHz क्लॉक के साथ आता है। सैमसंग ने अपने इस बिग डिस्प्ले स्मार्टफोन में 4जीबी की बड़ी रैम दी है। जो कि फोन की प्रोसेसिंग पॉवर को अच्छा सपोर्ट देती है। साथ ही इस फोन में 32जीबी की इंटरनल मैमोरी है, जिसे माइक्रोएसडी कार्ड की मदद से 256जीबी तक बड़ा सकते हैं। कैमरा की बात करें तो सैमसंग गैलेक्सी ऑन मैक्स में 13 मेगापिक्सल सेंसर दिया है, इसके साथ इसमें है एलईडी फ़्लैश लाइट भी। फोन का फ्रंट और बैक दोनों कैमरा 13 मेगापिक्सल का है। फ्रंट सेंसर में f/1.9 अपर्चर लेंस है और रियर सेंसर में f/1.7 अपर्चर लेंस है। कंपनी का दावा है कि यह फोन शानदार लो लाइट फोटोग्राफी करता है। इस स्मार्टफोन में 4जी VoLTE के अलावा वाईफाई, ब्लूटूथ, 3.5mm ऑडियो जैक, माइक्रो यूएसबी पोप्र्ट जैसे कनेक्टिविटी ऑप्शन दिए गए हैं। इस फोन की बैटरी 3300mAh पॉवर की है।